b"\n_START_ARTICLE_\nDamieta\n_START_SECTION_\nHist\xc3\xb2ria\n_START_PARAGRAPH_\nLa ciutat, coneguda com a Tamiat a l'Antic Egipte, posse\xc3\xafa un important port mar\xc3\xadtim que a poc a poc an\xc3\xa0 perdent pes en favor del d'Alexandria._NEWLINE_Fou conquerida pels musulmans dirigits per al-Mikdad ibn al-Aswad. Sota domini \xc3\xa0rab va patir diversos atacs navals romans d'Orient. Despr\xc3\xa9s d'un atac grec el 853 el califa va ordenar la construcci\xc3\xb3 d'una fortalesa. Damieta fou un enclavament molt important als segles XII i XIII, durant les Croades. El desembre del 1169, una flota del Regne de Jerusalem atac\xc3\xa0 el port i aconsegu\xc3\xad conquistar-lo, sent reconquistat per Salad\xc3\xad. Un nou intent croat es produ\xc3\xad l'any 1218 durant la Cinquena Croada i la vila fou ocupada per\xc3\xb2 finalment els croats foren expulsats. Fou capturada el 1249 durant la Setena Croada per Llu\xc3\xads IX de Fran\xc3\xa7a, per\xc3\xb2 al cap de poc va capitular a mans de Turan-Xah ibn as-S\xc3\xa0lih Ayyub. Els mamelucs la van fer demolir les fortificacions i part de la ciutat el 1251 deixant nom\xc3\xa9s la mesquita; el 1260/1261 Baybars I va fer tancar el pas dels vaixells. _NEWLINE_Una nova Damieta es va construir una mica al sud i va servir sota mamelucs i otomans com a lloc d'exili. El juliol de 1803 s'hi va refugiar el derrocat virrei Mehmed Husrev Pasha, per\xc3\xb2 es va haver de rendir a Muhammad Ali i al cap mameluc Uthman Bey al-Bardisi."